《归途杂述 其十三》
清代·张晋

昨梦刘简田，促膝喜相聚。容貌觉老苍，风义乃如故。

事君等严兄，岂惟他山助。谆谆以规我，直言不少恕。

别君忽数载，一缄无由布。我行君岂知，胡乃值中路。

梦里我见君，梦醒君何处？未识君梦中，亦曾与我遇。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。